Diari Oficial de la Generalitat Valenciana


Sumari del DOGV 4756, del 19-05-2004 (2004/4931)

RESOLUCIÓ de 5 de maig de 2004, de la Direcció General d'Ensenyament per la qual s'establix en l'Institut d'Educació Secundària Misteri d'Elx, de la ciutat d'Elx, la prioritat per a l'admissió de l'alumnat que compagine els ensenyaments de règim general amb els ensenyaments musicals reglats.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4756

Data del DOGV
:   19-05-2004

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2004/4931


Data del document
:   04-05-2004

Organisme emissor
:   Conselleria de Cultura, Educació i Esport

Tipus de document
:   Resolució

Descriptors 

:   * Elx
    * música
    * ensenyament secundari
    * alumnat
    * accés a l'educació
    * centre d'ensenyament

RESOLUCIÓ de 5 de maig de 2004, de la Direcció General d'Ensenyament per la qual s'establix en l'Institut d'Educació Secundària Misteri d'Elx, de la ciutat d'Elx, la prioritat per a l'admissió de l'alumnat que compagine els ensenyaments de règim general amb els ensenyaments musicals reglats. [2004/E4931]
  
La disposició addicional quinta, punt 7, de la Llei Orgànica 10/2002, de 23 de desembre, de Calitat de l'Educació establix que l'alumnat que curse simultàniament ensenyaments reglats de música i ensenyaments de règim general tindrà prioritat per a ser admés en els centres que impartisquen ensenyaments de règim general que l'administració educativa determine.
  
Així mateix, el Decret 27/1998, de 10 de març, del Govern Valencià, modificat pel Decret 87/2001, de 24 d'abril, que regula l'admissió de l'alumnat en els centres sostinguts amb fons públics, en l'article 9, apartat 6 i 8, establix i regula la dita prioritat, en els centres de règim general que determine la Conselleria de Cultura, Educació i Esport.
  
L'Orde de 3 d'abril de 1998, de la Conselleria de Cultura i Educació, modificada per l'Orde de 2 de maig de 2001, que regula el procediment d'admissió de l'alumnat en els centres de la Comunitat Valenciana sostinguts amb fons públics, en l'apartat 29.3 regula el procediment d'assignació de vacants segons el que determina l'article 9 del Decret 27/1998, modificat pel Decret 87/2001. Així mateix, en l'apartat 39, de la citada orde s'establix que es podran constituir en centres ordinaris grups específics d'alumnes que cursen simultàniament ensenyaments de música i ensenyaments de règim general.
  
En conseqüència amb l'anteriorment exposat, per a afavorir la simultaneïtat dels estudis corresponents als ensenyaments de règim general amb els ensenyaments reglats de música, es fa necessari determinar els centres de règim general que comptaran amb una oferta de llocs escolars especifica per a l'alumnat que simultàniament curse ensenyaments de música en els corresponents conservatoris.
  
Per tot això, i en l'exercici de les facultats conferides per l'article 8 del Decret 115/2003, de 11 de juliol, del Govern Valencià, pel qual s'aprova el Reglament Orgànic i Funcional de la Conselleria de Cultura, Educació i Esport i la disposició final primera de l'Orde de 3 d'abril de 1998, modificada parcialment per l'Orde de 2 de maig de 2001, que regula l'admissió de l'alumnat en centres sostinguts amb fons públics, resolc:
  
Primer
  
L'alumnat que curse ensenyaments de música en el Conservatori Professional de Música (77410467) d'Elx, tindrà prioritat per a cursar ensenyaments en l'Institut d'Educació Secundària Misteri d'Elx (codi 38922497), d'Elx.
  
Segon
  
La prioritat s'aplicarà en el curs 2004/2005 al primer i tercer curs d'Educació Secundària Obligatòria i primer curs de Batxillerat en les modalitats que té implantat el centre.
  
A partir del curs 2005/2006, la citada prioritat es farà extensiva a tots els cursos d'Educació Secundària Obligatòria i Batxillerat.
  
Tercer
  
Per a exercir el dret de prioritat assenyalat, l'alumnat ha de presentar sol·licitud de plaça escolar en l'institut utilitzant l'imprés que figura com a annex II, per a l'alumnat d'ESO, o annex III, per a Batxillerat, en l'Orde de 3 d'abril de 1998, que regula l'admissió de l'alumnat en els centres sostinguts amb fons públics (DOGV de 8 d'abril).
  
Quart
  
Una vegada adjudicades les places a l'alumnat propi del centre i al procedent dels centres adscrits que hi hagen confirmat plaça, les vacants que determine la direcció territorial de Cultura, Educació i Esport, seran assignades a l'alumnat d'ensenyaments de música.
  
Disposicions addicionals
  
Primera
  
La present resolució s'inscriurà en el Registre de Centres Docents de la Comunitat Valenciana.
  
Segona
  
La direcció de l'institut i la direcció del conservatori, sota les directrius de la direcció territorial de Cultura, Educació i Esport i la directa supervisió i orientació de la Inspecció Educativa, ha de coordinar els horaris i organitzar la compatibilitat dels respectius ensenyaments en els centres. Així mateix, s'han d'aplicar totes les mesures que es necessiten en la coordinació dels equips docents.
  
Disposició transitòria
  
Per al curs 2004/2005 les sol·licituds s'han de presentar en el període que la direcció territorial ha determinat per a la fase lliure d'admissió d'alumnes.
  
Disposicions finals
  
Primera
  
Esta resolució entrarà en vigor l'endemà de la seua publicació en el Diari Oficial de la Generalitat Valenciana.
  
Segona
  
Contra la present resolució que no posa fi a la via administrativa, podrà interposar-se recurs d'alçada davant el conseller de Cultura, Educació i Esport en el termini d'un mes, comptat a partir de l'endemà de la publicació de la resolució en el Diari Oficial de la Generalitat Valenciana, d'acord amb el que establixen els articles 114.1 i 115.1 de la Llei 30/1992, de Règim Jurídic de les Administracions Públiques i del Procediment Administratiu Comú.